Matrikulant wat kaalfoto's vir neef stuur, glo afgepers | Maroela Media
'n Matrikulant van KwaZulu-Natal word glo afgepers nadat sy naakfoto's van haarself vir haar neef gestuur het.
Die 17-jarige slagoffer se ouers, wat in Durban woonagtig is, het Reaction Unit SA (Rusa) Saterdag om hulp genader nadat hul dogter groot bedrae kontant by hulle kom bedel het.
Dit het toe later uitgekom dat haar neef dreig om naakfoto's van haar te versprei, sou sy weier om duisende rande aan hom oor te betaal.
"Die meisie het haar ouers in trane vertel dat haar neef haar tydens 'n WhatsApp-gesprek gevra het vir foto's van haar bolyf," vertel Rusa. "Hy het later vir nóg foto's, dié keer van haar sonder enige klere aan, gevra. In ruil vir die foto's sou hy vir haar selfoondata koop."
Die slagoffer het uiteindelik 15 foto's gestuur. In drie van die foto's was sy heeltemal kaal.
Die meisie het aan Rusa gesê dat sy baie na aan haar 24-jarige neef is en hom as 'n broer beskou. Haar ouers én die neef se ouers is familie van mekaar. Hulle is dus baie naby verwant.
Die meisie het verder erken dat sy die foto's al weke gelede gestuur het en reeds geld aan haar neef en dié se vriend, vir wie die foto's aangestuur is, betaal het.
"Haar neef het aanvanklik tussen R150 en R550 geëis, maar later op tot R5 000 aangedring om te keer dat hy die foto's verder aanstuur."
Volgens Rusa het die slagoffer geweier om 'n saak by die polisie aanhangig te maak en bloot gevra dat Rusa die verdagtes vermaan.
Ek glo nie daai ouer pare gaan Kersfees saam spandeer nie. Dar is nou taamlik groot skade wat familie betrekkinge betref. Neef was besonder gewetenloos
Wat n wrede manier om n les te leer. Die verskil 24 -17. N 24 jarige moes baie beter weet . OP daai ouderdom is dit Pornografie en seksuele uit buiting. Hy behoort vervolg te word……punt.
Kinders op baie jong ouderdom is verslaaf aan Internet en sal enige iets doen vir Airtime.
Ouers…..weet julle aat julle kinders doen agter toe deure?? Dit bly die ouer se verantwoordelikheid.
Tree die POPI act dan nie in met hierdie geval nie? En sover ek weet is dit tans 'n kriminele oortreding om enige foto's digitaal te deel sonder die toestemming van die persoon?
Dat jy jouself respek vir data kan verkoop. Dit gaan die verstand te bowe. En die neef, as hy en sy sg. vriende dit kan doen, waar sal hulle stop? En dit jou eie familie.
Van die meisies stuur die fotos some net so . Ek het 3 seuns en dit wat ek al gesien het wat hul my kom wys het sal jou tot in jou siel skok .Hul maak vriende op sosiale media en so by die derde / vierde dag kom daardie fotos deur . Elke keer het die seuns die meisies se nommers delete .Ouers kyk en beheer nie en vertrou blindelings.Ek het my seuns vroeg gewaarsku oor wat daar buite aangaan en dank die Vader hul is daardeur